Diari Oficial de la Generalitat Valenciana


Sumari del DOGV 9243, del 27-12-2021 (2021/12102)

RESOLUCIÓ de 17 de desembre de 2021, de la Direcció General Operativa, per la qual es publiquen les llistes d'aspirants declarats aptes i no aptes en la prova de renovació del personal del servei específic d'admissió celebrada el 3 de desembre de 2021.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9243

Data del DOGV
:   27-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12607


Data del document
:   17-12-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 17 de desembre de 2021, de la Direcció General Operativa, per la qual es publiquen les llistes d'aspirants declarats aptes i no aptes en la prova de renovació del personal del servei específic d'admissió celebrada el 3 de desembre de 2021. [2021/12673]  
Per la Resolució de 7 d'octubre de 2021, de la Direcció General Operativa (DOGV 9196, 18 d'octubre), es van aprovar les bases generals i la convocatòria de la prova de renovació de l'acreditació del personal del servei específic d'admissió de les persones aspirants declarades aptes en desembre de 2009, desembre de 2013 i desembre de 2017.  
  
Aquesta prova, d'acord amb l'article 2 d'aquesta resolució, està destinada a les persones aspirants declarades aptes en la Resolució de 12 de desembre de 2017 i 21 de desembre de 2017, així com a aquelles que, havent de renovar, no van poder presentar-se a la respectiva prova de renovació efectuada en el seu moment.  
Així mateix, d'acord amb l'article 8, una vegada finalitzada la prova, la Direcció General Operativa farà pública la relació d'aspirants que l'han superada. La comissió avaluadora procedirà a fer públiques les llistes de persones aspirants qualificades com a aptes en els taulers d'anuncis de les tres províncies, així com en qualsevol altre lloc que es considere convenient per a una millor difusió d'aquestes. D'igual manera, la indicada llista es publicarà en el Diari Oficial de la Generalitat Valenciana.  
Per tot això, i d'acord amb l'article 8 abans esmentat, en relació amb l'article 13 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a la qual es refereix l'apartat onzé de la Resolució de 7 d'octubre de 2021, el llistat de persones aspirants qualificades com a aptes (annex d'aquesta resolució), una vegada efectuada la correcció de la prova psicotècnica celebrada el dia 3 de desembre de 2021 per a les persones aspirants que tenien el dret a renovar l'acreditació del servei específic d'admissió.  
  
Segon  
Les persones aspirants considerades com a no aptes podran interposar un recurs d'alçada davant la persona titular de la Secretaria Autonòmica de Seguretat i Emergències en el termini d'un mes des de la publicació d'aquesta resolució en el Diari Oficial de la Generalitat Valenciana.  
  
Tercer  
En el termini d'un mes computat des de la publicació d'aquesta resolució, les persones aspirants declarades aptes podran presentar en les dependències de la Direcció General Operativa de la Secretaria Autonòmica de Seguretat i Emergències a Alacant, Castelló i València, una fotografia de grandària carnet per a l'expedició de l'acreditació del servei específic d'admissió. En el cas que en aquest termini no l'aporten, l'acreditació esmentada s'expedirà amb la foto anterior.  
La persona aspirant aprovada haurà de comunicar a la Direcció General Operativa si desitja rebre l'acreditació per correu o per lliurament personal.  
Per a la retirada d'aquesta acreditació serà necessari abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, la persona interessada haurà d'acreditar, així mateix, el pagament previ d'aquesta taxa davant l'òrgan competent per a la seua expedició.  
  
València, 17 de desembre de 2021.- El director general Operativa: Ángel Paredes Mazón.